ROHIT SHARMA
టీమిండియాదే భవిష్యత్తు: రోహిత్‌శర్మ
నాగ్‌పూర్‌: గత కొంతకాలంగా అన్ని విభాగాల్లో సత్తాచాటుతూ తిరుగులేని విజయాలు సాధిస్తున్న భారత క్రికెట్‌ జట్టుకు అమోఘమైన భవిష్యత్తు ఉందని ఓపెనర్‌ రోహిత్‌ శర్మ స్పష్టం చేశాడు. మన రిజర్వ్‌బెంచ్‌ను చూస్తేనే భారత క్రికెట్‌ జట్టు భవిష్యత్తు ఎలా ఉండబోతుందనే విషయం అర్థమవుతుందన్నాడు. మంచి రిజర్వ్‌ బెంచ్‌ మన సొంతం. ఎవరైతే జట్టులో దక్కించుకుంటున్నారో వారంతా వచ్చిన అవకాశాన్ని సద్వినియోగం చేసు కుంటున్నారు. ప్రతి ఒక్కరు ఆకట్టుకునే ప్రదర్శన చేయడాన్ని ఛాలెంజ్‌గా తీసుకుంటున్నారు. ఇందుకు ఐదో వన్డేనే ఉదాహరణ. ఇక్కడ స్పిన్నర్‌ యజ్వేంద్ర చాహల్‌కు విశ్రాంతినిచ్చారు. అదే సమయంలో తుది జట్టులో ఉన్న అక్షర్‌ పటేల్‌ సత్తా చాటుకున్నాడు. మరొకవైపు బ్యాటింగ్‌లో అజింక్యా రహానె నిలకడగా స్కోర్లు రాబడు తున్నాడు. ఇవన్నీ భారత క్రికెట్‌ జట్టు భవిష్యత్తు ఎంత మెరుగ్గా ఉండబోతుందనే విషయాల్ని చెబుతున్నాయి. రాబోవు కాలం భారత క్రికెట్‌ జట్టుదే అనడంలో ఎటువంటి సందేహం లేదు అని రోహిత్‌ శర్మ పేర్కొన్నాడు. ఎప్పుడూ బౌలర్ల మైండ్‌ సెట్‌ వికెట్లను సాధించడంపైనే ఉంటుం దని, అది ఆసీస్‌తో సిరీస్‌లో బాగా ఎక్కువ కని పించదన్నారు. ప్రతి ఒక్కరు ఆశించిన స్థాయిలో రాణించడానికి యత్నించడం జట్టుకు శుభాప రిణామంగా రోహిత్‌ స్పష్టం చేశాడు.